/* KOM/2011/0068 lopull. - NLE 2011/0037 */ Yhteinen ehdotus NEUVOSTON ASETUS tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta





[pic] | EUROOPAN KOMISSIO | EUROOPAN UNIONIN ULKOASIOIDEN JA TURVALLISUUSPOLITIIKAN KORKEA EDUSTAJA | Bryssel 1.3.2011 KOM(2011) 68 lopullinen 2011/0037 (NLE) Yhteinen ehdotus NEUVOSTON ASETUS tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta PERUSTELUT 1. Neuvoston asetuksella (EU) N:o 1284/2009 otettiin käyttöön tiettyjä Guinean tasavaltaan kohdistuvia rajoittavia toimenpiteitä yhteisen kannan 2009/788/YUTP (joka on myöhemmin korvattu neuvoston päätöksellä 2010/638/YUTP) mukaisesti. Niiden syynä oli turvallisuusjoukkojen väkivalta poliittisia mielenosoittajia kohtaan Conakryssa 28 päivänä syyskuuta 2009. 2. Neuvosto on toistaiseksi sopinut, että Guinean tasavaltaan kohdistuvia rajoittavia toimenpiteitä olisi muutettava poliittisen tilanteen sekä syyskuun 28 päivän 2009 tapahtumia ja olosuhteita Guineassa tutkimaan perustetun kansainvälisen tutkintakomission laatiman raportin perusteella. 3. Lisäksi Euroopan unionin toiminnasta tehdyn sopimuksen 215 artiklan 3 kohdan mukaan kyseisessä artiklassa tarkoitettujen säädösten on sisällettävä tarvittavat säännökset oikeusturvasta. Komissio katsoo, että asetuksen (EU) N:o 1284/2009 15 artiklaan on lisättävä maininta säännöksen noudattamiseksi täysimääräisesti. 4. EU:n ulkoasioiden ja turvallisuuspolitiikan korkea edustaja ja komissio ehdottavat yhdessä, että neuvoston asetusta (EU) N:o 1284/2009 muutetaan. 2011/0037 (NLE) Yhteinen ehdotus NEUVOSTON ASETUS tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Guinean tasavaltaan kohdistuvista rajoittavista toimenpiteistä annetun neuvoston päätöksen 2010/638/YUTP muuttamisesta annetun neuvoston päätöksen 2011/…/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen, sekä katsoo seuraavaa: 5. Joulukuun 22 päivänä 2009 annetulla neuvoston asetuksella (EU) N:o 1284/2009[2] otettiin käyttöön tiettyjä Guinean tasavaltaan kohdistuvia rajoittavia toimenpiteitä yhteisen kannan 2009/788/YUTP[3] (joka on myöhemmin korvattu neuvoston päätöksellä 2010/638/YUTP[4]) mukaisesti; niiden syynä oli turvallisuusjoukkojen väkivalta poliittisia mielenosoittajia kohtaan Conakryssa 28 päivänä syyskuuta 2009. 6. Neuvosto antoi [...] 2011 päätöksen 2011/…/YUTP, jonka mukaan Guineaan kohdistuvia rajoittavia toimenpiteitä olisi muutettava poliittisen tilanteen sekä syyskuun 28 päivän 2009 tapahtumia ja olosuhteita Guineassa tutkimaan perustetun kansainvälisen tutkintakomission laatiman raportin[5] perusteella. 7. Tämän vuoksi neuvoston asetus (EU) N:o 1284/2009 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 1284/2009 seuraavasti: (1) Korvataan 6 artiklan 3 kohta seuraavasti: ”3. Liite II koostuu henkilöistä, joiden kansainvälinen tutkintakomissio on todennut olleen vastuussa 28 päivän syyskuuta 2009 tapahtumista Guinean tasavallassa, sekä heitä lähellä olevista luonnollisista henkilöistä, oikeushenkilöistä, yhteisöistä ja elimistä neuvoston päätöksen 2010/638/YUTP*, sellaisena kuin se on muutettuna, 4 artiklan 1 kohdan mukaisesti. *EUVL L 280, 26.10.2010, s. 10.”. (2) Lisätään 15 artiklan 2 kohdan loppuun virke seuraavasti: ”Kun komissiolle toimitetaan tällaisia näkemyksiä tai asiasta esitetään olennaista uutta näyttöä, komissio tarkastelee päätöstään uudelleen näiden seikkojen perusteella ja ilmoittaa tästä asianomaiselle henkilölle, yhteisölle tai elimelle.” (3) Korvataan liite II tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä … päivänä …kuuta Neuvoston puolesta Puheenjohtaja LIITE ”LIITE II Luettelo 6 artiklan 3 kohdassa tarkoitetuista luonnollisista henkilöistä, oikeushenkilöistä, yhteisöistä ja elimistä [Liite lisätään neuvoston päätöksellä.] [1] EUVL L … , … 2011, s. .. . [2] EUVL L 346, 23.12.2009, s. 26. [3] EUVL L 281, 28.10.2009, s. 7. [4] EUVL L 280, 26.10.2010, s. 10. [5] YK:n turvallisuusneuvoston asiakirja S/2009/693.